## Statut Republičkog fonda mirovinskog i invalidskog osiguranja samostalnih privrednika Hrvatske

### NN 58/1990 (29.12.1990.), Statut Republičkog fonda mirovinskog i invalidskog osiguranja samostalnih privrednika Hrvatske

# STATUT

Na temelju članka 38. stavka 1. Zakona o izmjenama i dopunama Zakona
o mirovinskom i invalidskom osiguranju ("Narodne novine", broj
40/90), Upravni odbor Republičkog fonda mirovinskog i invalidskog osiguranja
samostalnih privrednika Hrvatske, na sjednici održanoj 28. studenoga 1990.
donosi

## STATUT

### Republičkog fonda mirovinskog i invalidskog osiguranja samostalnih privrednika Hrvatske

I. OSNOVNE ODREDBE

Članak 1.

Ovim Statutom uređuju se organizacije Republičkog fonda mirovinskog
i invalidskog osiguranja samostalnih privrednika Hrvatske (u daljem tekstu:
Republički fond), prava, obveze i odgovornosti organa upravljanja i drugih
organa Republičkog fonda, javnost rada Republičkog fonda i njegovih organa,
način obavljanja stručno-administrativnih, pravnih i ostalih poslova te
druga pitanja od značenja za Republički fond.

Članak 2.

Republički fond osnovan je Zakonom o mirovinskom i invalidskom osiguranju
("Narodne novine" br. 26/83, 5/86, 42/87, 34/89, 57/89 i 40/90)
radi ostvarivanja ustavom i zakonom zajamčenih prava osiguranika - radnih
ljudi koji samostalno obavljaju djelatnost osobnim radom sredstvima u vlasništvu
gradana i korisnika prava iz mirovinskog i invalidskog osiguranja te radi
ostvarivanja potreba i interesa društva na području mirovinskog i invalidskog
osiguranja.

Članak 3.

(1) Republički fond je pravna osoba.

(2) Sjedište Republičkog fonda je u Zagrebu.

(3) Republički fond ima pećat, žig i štampilju koji sadržavaju naziv
i sjedište Republičkog fonda: "Republički fond mirovinskog i invalidskog
osiguranja samostalnih privrednika Hrvatske - Zagreb"

(4) Kada Republički fond, u obavljanju javnih ovlaštenja u upravnim
stvarima izdaje javne isprave, upotrebljava svoj pečat s grbom Republike
Hrvatske.

Članak 4.

Republički fond ima stručnu službu za obavljanje stručno-administrativnih,
pravnih i ostalih poslova.

Upravni odbor Republičkog fonda može obavljanje stručno-administrativnih,
pravnih i ostalih poslova provedbe mirovinskog i invalidskog osiguranja
za samostalne privrednike povjeriti stručnoj službi koja obavlja te poslove
za Republički fond mirovinskog i invalidskog osiguranja radnika Hrvatske.

II. UPRAVLJANJE REPUBLIČKIM FONDOM

Članak 5.

(1) Republičkim fondom upravlja Upravni odbor.

(2) Upravni odbor ima 9 članova koje imenuje Vlada Republike Hrvatske.

(3) Upravni odbor iz svojih redova bira predsjednika i zamjenika predsjednika.

(4) Upravni odbor može pravovaljano odlučivati ako je na sjednici prisutno
više od polovice ukupnog broja članova.

Članak 6.

Upravni odbor Republičkog fonda:

1) donosi Statut i druge opće akte Republičkog fonda;

2) donosi financijski plan, periodične obračune i završni račun Republičkog
fonda;

3) donosi program rada Republičkog fonda;

4) usvaja godišnje izvješće Republičkog fonda;

5) osniva odbore, komisije i druga radna tijela Upravnog odbora te imenuje
njihove članove;

6) osniva stručnu službu Republičkog fonda i utvrđuje njenu organizaciju;

7) donosi odluku o povjeravanju obavljanja stručno-administrativnih,
pravnih i ostalih poslova provedbe mirovinskog i invalidskog osiguranja
samostalnih privrednika stručnoj službi koja obavlja te poslove za Republički
fond mirovinskog i invalidskog osiguranja radnika Hrvatske;

8) predlaže Saboru Republike Hrvatske visinu stope doprinosa za mirovinsko
i invalidsko osiguranje samostalnih privrednika (u sastavu koje su i potrebna
sredstva za stambene potrebe korisnika mirovine);

9) utvrđuje osnovice osiguranja za obračunavanje i plaćanje doprinosa
i za ostvarivanje prava iz mirovinskog i invalidskog osiguranja;

10) utvrđuje program rješavanja stambenih potreba korisnika mirovina;

11) odlučuje o osnivanju saveza i drugih oblika udruživanja mirovinskog
i invalidskog osiguranja te o uspostavljanju drugih oblika međusobne suradnje;

12) donosi opći akt o visini, načinu i rokovima usklađivanja mirovine;

13) donosi odluke o usklađivanju mirovina i drugih novčanih primanja
u skladu s općim aktom Republičkog fonda;

14) utvrđuje program mjera za unapređivanje ostvarivanja prava osiguranika
i korisnika mirovine;

15) odlučuje o visini naknade putnih i drugih troškova za rad članova
Upravnog odbora i njegovih organa;

16) donosi Poslovnik o svom radu;

17) obavlja i druge poslove za koje je ovlašten zakonom Statutom i drugim
općim aktima Republičkog fonda.

Članak 7.

(1) Organi Upravnog odbora Republičkog fonda jesu:

1) Odbor za organizaciju i provedbe i financiranja mirovinskog i invalidskog
osiguranja;

2) Odbor za stambene potrebe korisnika mirovine;

3) Komisija za predstavnike i pritužbe osiguranika i korisnika mirovine;

4) Komisija za žalbe.

(2) Upravni odbor Republičkog fonda može prema potrebi, osnivati i druga
radna tijela.

Članak 8.

Broj članova, sastav i način rada obora, komisija i drugih radnih tijela
Upravnog odbora, određuje se aktom o njihovom imenovanju, odnosno osnivanju.

Članak 9.

(1) Odbori i komisije razmatraju i odlučuju o pojedinim pitanjima iz
programa rada Republičkog fonda i o drugim pitanjima koja su u njihovoj
nadležnosti te o tome podnose izvješća Upravnom odboru sa svojim mišljenjem
i prijedlogom.

(2) Radom odbora i komisija rukovodi predsjednik kojeg imenuje Upravni
odbor istodobno kada i članove odbora odnosno komisije.

(3) Odbor odnosno komisija, iz svojh redova bira zamjenika predsjednika.

Članak 10.

Odbor za organizaciju provedbe i financiranja mirovinskog i invalidskog
osiguranja:

1) razmatra položaj osiguranika i korisnika prava u postupku ostvarivanja
prava iz mirovinskog i invalidskog osiguranja i predlaže potrebne mjere
za pravodobno ostvarivanje tih prava;

2) prati, razmatra i proučava problematiku provedbe prekvalifikacije
ili dokvalifikacije invalida rada i djece ometene u psihičkom ili fizičkom
razvoju, rad stručnih organa vještačenja posebno, u vezi s ocjenom preostale
radne sposobnosti određivanjem drugog odgovarajućeg posla, te predlaže
mjere za poboljšanje njihovog rada i za usavršavanje metoda i kriterija
za ocjenu preostale radne sposobnosti;

3) prati naplatu doprinosa od obveznika plaćanja doprinosa kao i ispunjavanje
obveza pravnih osoba koje imaju financijske obveze prema Republičkom fondu;

4) razmatra prijedlog o utvrđivanju osnovica osiguranja i visine doprinosa
odnosno stope doprinosa za mirovinsko i invalidsko osiguranje za utvrđivanje
kojih je nadležan Upravni odbor odnosno Sabor Republike Hrvatske;

5) prati djelotvornost organizacije i modernizacije stručne službe,
o tome podnosi izvješće Upravnom odboru te predlaže mjere za njihovo unapređivanje;

6) prati materijalno-financijsko stanje Republičkog fonda te racionalnost
ulaganja i korištenja sredstava Republičkog fonda;

7) brine se u načinu i oblicima informiranja osiguranika i korisnika
mirovine o svim bitnim pitanjima iz mirovinsko i invalidskog osiguranja
te predlaže mjere za kontinuirano unapređivanje i poboljšanje kvalitete
informiranja;

8) prati i inicira stručni i istraživački rad iz područja mirovinskog
i invalidskog osiguranja te razmatrali i odlućuje o prihvaćanju pojedinih
istraživačkih radova;

9) u prethodnom postupku razmatra i ostalu problematiku iz svake nadležnosti
te obavlja i druge poslove prema Statutu i drugim općim aktima Republičkog
fonda;

10) obavlja i druge poslove koje mu Upravni odbor povjeri svojim odlukama
i zaključcima u vezi s financiranjem i provedbom mirovinskog i invalidskog
osiguranja samostalnih privrednika.

Članak 11.

Odbor za stambene potrebe korisnika mirovine:

1) predlaže Upravnom odboru politiku rješavanja stambenih potreba korisnika
i mirovine i utvrđivanje sredstava namijenjenih za te potrebe, prati ostvarivanje
utvrđene politike i korištenje sredstava namijenjenih u tu svrhu te predlaže,
prema potrebi, poduzimanje odgovarajućih mjera za ostvarivanje utvrđene
politike;

2) prati pritjecanje sredstava za stambene potrebe korisnika mirovine
i brine se o raspodjeli i korištenju tih sredstava;

3) obavlja i druge poslove rješavanja stambenih potreba korisnika mirovine
u skladu sa Statutom i drugim općim aktima Republičkog fonda.

Članak 12.

Komisija za predstavnike i pritužbe osiguranika i korisnika mirovine:

1) razmatra izvješća i druge informacije o predstavkama i prijedlozima
te predlaže Upravnom odboru i drugim organima Republičkog fonda mjere za
poboljšanje rada, uklanjanje nedostatka i suzbijanje negativnih pojava;

2) obavlja i druge poslove u vezi s predstavkama i pritužbama koje joj
povjeri Upravni odbor Republičkog fonda.

Članak 13.

(1) Komisija za žalbe:

1) Komisija za žalbe donosi drugostepena rješenja u povodu žalbe izjavljene
protiv rješenja donesenih u prvome stupnju o pravima iz mirovinskog i invalidskog
osiguranja;

2) poništava ili ukida prema pravu nadzora ili oglašuje ništavim pravomoćna
rješenja direktora Republičkog fonda u slučajevima i pod uvjetima što su
propisani odredbama Zakona o općem upravnom postupku;

3) donosi drugostepena rješenja o rješavanju stambenih potreba korisnika
mirovine.

(2) Komisija za žalbe sastoji se od predsjednika i 2 člana, s istim
brojem zamjenika.

(3) Stručne i administrativne poslove za komisiju iz stavka 1 ovoga
članka obavlja radnik kojega imenuje direktor Republičkog fonda.

III. DIREKTOR REPUBLIČKOG FONDA

Članak 14.

(1) Republičkim fondom rukovodi direktor.

(2) Direktor Republičkog fonda ima pomoćnika.

(3) Direktora i pomoćnika direktora Republičkog fonda imenuje Vlada
Republike Hrvatske.

Članak 15.

(1) Direktor zastupa i predstavlja Republički fond u poslovanju neograničeno
a u raspolaganju osnovnim sredstvima prema prethodnoj suglasnosti Upravnog
odbora.

(2) Direktor Republičkog fonda osigurava rad Upravnog odbora i drugih
organa Republičkog fonda.

Članak l6.

(1) Direktor Republičkog fonda:

1) osigurava izvršenje Statuta, programa rada, financijskog plana i
drugih općih akata Republičkog fonda;

2) zastupa Republički fond u imovinskim i drugim pitanjima i određuje
osobe za potpisivanje Republičkog fonda:

3) brine se za namjensko trošenje sredstava Republičkog fonda u skladu
sa zakonom, Statutom, programom rada, financijskim planom i drugim općim
aktima Republičkog fonda;

4) odlučuje o oročavanju ili davanju kredita iz sredstava Republičkog
fonda;

5) zaključuje ugovore za Republički fond u granicama ovlaštenja;

6) donosi prvostepena rješenja o pravima i obvezama iz mirovinskog i
invalidskog osiguranja;

7) donosi prvostepena rješenja o rješavanju stambenih potreba korisnika
mirovine;

8) podnosi Upravnom odboru i drugim organima Republičkog fonda izvješća
o provedbi osiguranja i o radu stručne službe Republičkog fonda;

9) brine se o objavljivanju općih akata Republičkog fonda, o informiranju
osiguranika i korisnika mirovine te o javnosti rada Upravnog odbora i njegovih
organa;

10) obavlja i druge poslove za koje je ovlašten zakonom, Statutom i
drugim općim aktima Republičkog fonda.

(2) Ovlaštenje da zastupa Republički fond u imovinskim i drugim pitanjima
direktor može prenijeti na određene stručne radnike stručne službe, a za
obavljanje drugih poslova iz svog djelokruga može ovlastiti i druge radnike
stručne službe.

(3) Direktor za svoj rad odgovara Vladi Republike Hrvatske.

Članak 17.

(1) Direktor istodobno rukovodi radom stručne službe i brine se za zakonitost
u radu i za efikasnost i ekonomičnost u poslovanju stručne službe.

(2) Direktor usmjerava i koordinira rad stručne službe.

(3) Direktor je ovlašten izdavati upute i smjernice za rad stručnoj
službi.

Članak 18.

Ako direktor ustanovi da je opći ili pojedinačni akt donesen u Republičkom
fondu odnosno u stručnoj službi, osim pojedinačnih akata donesenih u postupku
ostvarivanja prava i akata prema kojima je za odlučivanje određena nadležnost
suda, u suprotnosti sa zakonom odnosno drugim propisima, ili da je pojedinačan
akt u suprotnosti sa Statutom ili drugim općim aktom Republičkog fonda,
upozorit će na to organ koji je donio takav akt. Ako i nakon upozorenja
donositelj akta ostane pri svojem aktu, direktor će o tome obavijestiti
ministarstvo nadležno za poslove mirovinskog i invalidskog osiguranja koje
obavlja nadzor nad zakonitošću rada Republičkog fonda.

Članak 19.

(1) Direktor ima pravo i dužnost zadržati od izvršenja odluke i zaključke
organa upravljanja Republičkog fonda kada smatra da su u suprotnosti sa
zakonom, Statutom i drugim općim aktima Republičkog fonda.

(2) Direktor obavještava ministarstvo nadležno za poslove mirovinskog
i invalidskog osiguranja o razlozima obustave do izvršenja općeg akta iz
stavka 1. ovoga članka.

Članak 20.

(1) Pomoćnik direktora pomaže direktoru u obavljanju poslova iz djelatnosti
Republičkog fonda i stručne službe Republičkog fonda u skladu sa zakonom,
ovim Statutom, općim aktima Republičkog fonda i ovlaštenjima direktora
Republičkog fonda.

(2) Pomoćnik direktora za svoj rad odgovara direktoru Republičkog fonda
i Vladi Republike Hrvatske.

Članak 21.

(1) Direktor i pomoćnik direktora Republičkog fonda ostvaruju prava
iz radnog odnosa u Republičkom fondu.

(2) Osobni dohodak odnosno kriterije i mjerila za utvrđivanje osobnog
dohotka direktora i pomoćnika direktora utvrđuje Upravni odbor Republičkog
fonda.

IV. JAVNOST RADA REPUBLIČKOG FONDA

Članak 22.

(1) Radi osiguravanja javnosti rada Republičkog fonda i njegovih organa
potrebna sredstva osiguravaju se financijskim planom, a oblici javnosti
rada utvrđuju se posebnim općim aktom Republičkog fonda.

(2) Opći akti Republičkog fonda kojima se pobliže uređuju prava iz mirovinskog
i invalidskog osiguranja objavljuju se u "Narodnim novinama".

V. STRUČNA SLUŽBA REPUBLIČKOG FONDA

Članak 23.

(1) Stručna služba Republičkog fonda se organizira tako da se osigura
dvostepenost u rješavanju o pravima osiguranika.

(2) Organizaciju, sistematizaciju radnih mjesta i nadležnost stručne
službe utvrđuje Upravni odbor na prijedlog direktora Republičkog fonda.

Članak 24.

Stručna služba Republičkog fonda:

1) provodi postupak i priprema rješenja o pravima iz mirovinskog i invalidskog
osiguranja i drugim pravima na temelju zakona;

2) vodi matičnu evidenciju o osiguranicima i korisnicima mirovine i
druge evidencije propisane zakonom, ovim Statutom i općim aktima Republičkog
fonda;

3) u skladu s odlukama Upravnog odbora i njegovih organa i uputama direktora
raspolaže sredstvima Republičkog fonda u granicama ovlaštenja, brine se
za redovitu naplatu doprinosa i obavlja druge ekonomsko-financijske poslove
za potrebe Republičkog fonda;

4) obavlja poslove rješavanja stambenih potreba korisnika mirovine;

5) prati i analizira kretanja i razvoj sustava mirovinskog i invalidskog
osiguranja i u radu surađuje sa zainteresiranim organima, asocijacijama
i drugim subjektima;

6) obavlja poslove za potrebe organa upravljanja Republičkog fonda;

7) obavlja poslove naknade štete nanesene Republičkog fondu;

8) obavlja poslove prekvalifikacije ili dokvalifikacije invalida rada
i djece ometene u psihičkom ili fizičkom razvoju;

9) obavlja druge administrativnu-stručne, pravne, i ostale poslove za
Republički fond i njegove organe.

Članak 25.

(1) Sredstva za rad stručne službe osigurava Republički fond.

(2) Sredstvima rada, kojima rade radnici, upravlja Republički fond.

(3) U korištenju sredstava rada radnici stručne službe imaju prava,
obveze i odgovornosti prema zakonu i drugim propisima te općim aktima Republičkog
fonda.

(4) Sredstva za proširenje materijalne osnove rada (nabava opreme, gradnja,
adaptacija, uređenje, kupnja ili zakup poslovnog prostora i dr.), kao i
posebna sredstva za stambene potrebe kadrova od posebnog interesa, školovanje
i stručno usavršavanje kadrova u stručnoj službi osigurava Republički fond
financijskim planom na temelju programa rada i planiranog opsega poslova.

VI. FINANCIJSKA SREDSTVA REPUBLIČKOG FONDA

Članak 26.

Sredstva za ostvarivanje prava i obveza iz mirovinskog i invalidskog
osiguranja osiguravaju se doprinosom iz osnovice osiguranja i iz drugih
prihoda, u skladu sa zakonom i općim aktom Republičkog fonda.

Članak 27.

Sredstva potrebna za pojedinu godinu i njihov raspored utvrđuje se financijskim
planom Republičkog fonda.

Članak 28.

Prihodi Republičkog fonda jesu:

1) sredstva ostvarena doprinosom:

2) sredstva dobivena udjelom Federacije;

3) naknade drugih zajednica i fondova mirovinskog i invalidskog osiguranja;

4) naknada šteta;

5) kamate i drugi prihodi.

Članak 29.

Rashodi Republičkog fonda jesu:

1) mirovine, novčane naknade i druga novčana primanja na temelju stečenih
prava prema zakonu i drugim propisima iz mirovinskog i invalidskog osiguranja
samostalnih privrednika;

2) izdaci za jednokratnu novčanu pomoć i organizirano pružanje pomoći
i njege od druge osobe;

3) troškovi prekvalifikacije ili dokvalifikacije i djece ometene u psihičkom
ili fizičkom razvoju;

4) sredstva za stambene potrebe korisnika mirovine;

5) naknada drugim zajednicama i fondovima mirovinskog i invalidskog
osiguranja;

6) troškovi vezani uz ocjenjivanje invalidnosti i preostale radne sposobnosti,
tjelesnog oštečenja, potrebe pomoći i njege od druge osobe:

7) troškovi platnog prometa i PTT troškovi;

8) troškovi za obavljanje poslova provedbe mirovinskog i invalidskog
osiguranja;

9) troškovi organa upravljanja;

10) drugi rashodi.

Članak 30.

(1) Višak prihoda nad rashodima po završnom računu, može se rasporediti

- u rezervu Republičkog fonda,

- u poslovni fond Republičkog fonda.

(2) Obvezna rezerva Republičkog fonda iznosi jednoipolmjesečnu svotu
planiranih rashoda Republičkog fonda u tekućoj godini.

(3) Sredstva rezerve mogu se koristiti kao obrtna sredstva Republičkog
fonda.

(4) Sredstva rezerve koja se ne koriste kao obrtna sredstva mogu se
oročavati ili davati kao krediti.

(5) O oročavanju ili davanju kredita iz sredstava Republičkog fonda
odlučuje direktor Republičkog fonda.

Članak 31.

(1) Iz prihoda Republičkog fonda izdvajaju se sredstva za rješavanje
stambenih potreba korisnika mirovine.

(2) Stopu izdvajanja i način korištenja sredstava iz stavka 1. ovoga
članka određuje Upravni odbor Republičkog fonda.

VII. PRIJELAZNE I ZAVRŠNE ODREDBE

Članak 32.

Do donošenja općeg akta o osnivanju, organizaciji i sistematizaciji
radnih mjesta te o nadležnosti stručne službe Republičkog fonda nastavljaju
s radom radnici Samoupravne interesne zajednice mirovinskog i invalidskog
osiguranja samostalnih zanatlija, ugostitelja i prijevoznika Hrvatske koji
obavljaju stručno-administrativne, pravne i ostale poslove za tu Zajednicu
prema ugovorima o zapošljavanju tih radnika.

Članak 33.

Do donošenja općeg akta kojim se osiguravaju sredstva za rad stručne
službe Republičkog fonda primjenjivat će se opći akti o osiguravanju sredstava
za rad radnika bivše Samoupravne interesne zajednice mirovinskog i invalidskog
osiguranja samostalnih zanatlija, ugostitelja i prijevoznika Hrvatske prema
ugovorima o zapošljavanju tih radnika.

Članak 34.

Ovaj Statut podliježe potvrdi Vlade Republike Hrvatske prema članku
184. stavku 2. Zakona o mirovinskom i invalidskom osiguranju ("Narodne
novine", br. 26/83, 5/86, 42/87, 34/89, 57/89 i 40/90).

Članak 35.

(1) Danom stupanja na snagu ovoga Statuta prestaje važiti Statut Samoupravne
interesne zajednice mirovinskog i invalidskog osiguranja samostalnih zanatlija,
ugostitelja i prijevoznika Hrvatske ("Narodne novine". br. 17/90),
osim u dijelu kojim se uređuju prava i obaveze iz mirovinskog i invalidskog
osiguranja, postupak za ostvarivanje prava i druga pitanja u vezi s ostvarivanjem
prava iz mirovinskog i invalidskog osiguranja.

(2) Odredbe Statuta Samoupravne interesne zajednice mirovinskog i invalidskog
osiguranja samostalnih zanatlija, ugostitelja i prijevoznika Hrvatske koje
ostaju na snazi primjenjivat će se do donošenja novog Zakona o mirovinskom
i invalidskom osiguranju uz uvjet da nisu u suprotnosti sa Zakonom i ovim
Statutom.

Članak 36.

Ovaj Statut stupa na snagu osmoga dana od dana objave u "Narodnim
novinama".

Klasa: 140-14/90-23/3425

Urbroj: 342-22/01-90/3425

Zagreb, 28. studenoga 1990.

Predsjednik Upravnog odbora Republičkog fonda mirovinskog i
invalidskog osiguranja samostalnih privrednika Hrvatske

**dr. Stjepan Blažinkov, v. r**

Statut, NN 58/1990-1158